HISTORIA DA FILOSOFÍA. 2º BACHARELATO. KANT

1. O coñecemento desperta cos obxectos dos sentidos

“Non hai dúbida ningunha de que todo o noso coñecemento comeza pola experiencia. Pois, como podería ser despertada a actuar a facultade de coñecer senón mediante obxectos que afectan aos nosos sentidos e que ora producen por si mesmos representacións, ora poñen en movemento a capacidade do entendemento para comparar estas representacións […]? Por conseguinte, na orde temporal, ningún coñecemento precede á experiencia, e todo coñecemento comeza con ela.

Pero, aínda que todo o noso coñecemento empece coa experiencia, non por iso procede todo el da experiencia. En efecto, podería ocorrer que o noso mesmo coñecemento empírico fose unha composición do que recibimos medianteas impresións e do que a nosa propia facultade de cpñecer produce (simplemente motivada polas impresións) a partir de si mesmas.”

Imanuel KANT, *Crítica da razón pura*

* Indica a idea ou ideas principais do texto.
* Por que afirma Kant que non todo o coñecemento procede da experiencia?

1. Distinción entre xuízos analíticos e xuízos sintéticos

“En todos os xuízos nos que se pensa a relación entre un suxeito e un predicado […] tal relación pode ter dúas formas: ou ben o predicado B pertence ao suxeito A como algo que está (implícitamente) contido no concepto A, ou ben B se atopa completamente fóra do concepto A, aínda que garde con el algunha conexión. No primeiro caso chamo ao xuízo analítico; no segundo, sintético. Os xuízos analíticos (afirmativos) son, pois, aqueles nos que se pensa o lazo entre predicado e suxeito mediante a identidade; aqueles nos qu ese pensa sen identidade chamaranse sintéticos.”

Immanuel KANT, *Crítica da razón pura*

* Resume o texto.
* Define xuízo analítico e xuízo sintético.